text: Kæmpemast blev pillet ned 
  23 maj 2012 kl. 14.13
  En lysmast næsten ligeså høj som Rundetårn blev i dag pillet ned.
  Den 32 meter høje lysmast har stået mellem skinnerne ved udkanten af Fredericia Banegård. 
  Masten bar projektører, der oplyste hele terrænet. Naboerne var utilfredse med det skarpe lys i stor højde. Derfor har Bane-Danmark sat lavere master op med flere mindre projektører. 
  Den høje lysmast har dermed været overflødig i mange år.
  